
Text rozhodnutia
Súd: Krajský súd Trenčín Spisová značka: 12Sd/80/2016 Identifikačné číslo súdneho spisu: 3016200367 Dátum vydania rozhodnutia: 10. 10. 2016 Meno a priezvisko sudcu, VSÚ: JUDr. Juraj Florovič ECLI: ECLI:SK:KSTN:2016:3016200367.2 Uznesenie Krajský súd v Trenčíne sudcom JUDr. Jurajom Florovičom v právnej veci navrhovateľa: A. Z., bytom C. V. XXX proti odporkyni: Sociálna poisťovňa, ústredie Bratislava, Ul. 29. augusta č. 8 o preskúmanie zákonnosti rozhodnutia odporkyne číslo XXX XXX XXXX X. zo dňa 8. februára 2016 takto r o z h o d o l : V záhlaví a v odôvodnení uznesenia Krajského súdu v Trenčíne zo dňa 25. mája 2016 č. k. 12Sd/80/2016-10 uvedený dátum rozhodnutia č. XXX XXX XXXX X ako 03.05.2016 o p r a v u j e: na dátum rozhodnutia zo dňa 08.02.2016 V ostatných častiach zostáva rozhodnutie nezmenené. o d ô v o d n e n i e : Krajský súd v Trenčíne vydal písomné vyhotovenie uznesenia zo dňa 25. mája 2016 č. k. 12Sd/80/2016-10, ktorým zastavil konanie vo veci z dôvodu späťvzatia návrhu na preskúmanie rozhodnutia odporkyne č. XXX XXX XXXX X zo dňa 8. februára 2016. Pri vyhotovení písomného rozhodnutia došlo k chybe v písaní, keď v záhlaví a v odôvodnení uznesenia Krajského súdu v Trenčíne zo dňa 25. mája 2016 č. k. 12Sd/80/2016-10 bol nesprávne uvedený dátum preskúmavaného rozhodnutia č. XXX XXX XXXX X ako 03.05.2016, pričom správne mal byť uvedený dátum preskúmavaného rozhodnutia 08.02.2016. Uznesenie zo dňa 25. mája 2016 č. k. 12Sd/80/2016-10 nadobudne právoplatnosť súčasne s právoplatnosťou tohto opravného uznesenia. Podľa § 164 O.s.p. súd kedykoľvek aj bez návrhu opraví v rozhodnutí chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí účastníkom. Vzhľadom na hore uvedené skutočnosti a citované zákonné ustanovenia rozhodol krajský súd tak, ako je uvedené vo výrokovej časti tohto rozhodnutia. Poučenie: Proti tomuto rozhodnutiu možno podať odvolanie do 15 dní odo dňa doručenia na Najvyšší súd Slovenskej republiky prostredníctvom Krajského súdu v Trenčíne, písomne, v dvoch vyhotoveniach. Podľa § 42 ods.3 a § 205 ods.1 O.s.p. odvolanie musí mať tieto náležitosti: ktorému súdu je určené, kto ho robí, ktorej veci sa týka a čo sleduje, musí byť podpísané a datované s uvedením dátumu vyhotovenia odvolania, proti ktorému rozhodnutiu súdu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

